Jordani NBA debüüthooaja jalatsid müüdi ligi poole miljoni euro eest
NBA korvpallilegendi Michael Jordani debüüthooaja jalatsid müüdi koos meesterahva autogrammiga rekordilise netioksjoni summa ehk 517 000 euro eest.
Jalatsiteks olid Nike Air Jordan 1s, mida korvpallilegend Jordan kandis 1985. aastal. Esialgu loodeti ketside eest teenida 92 000 - 139 000 eurot.
Kingad pani müüki Jordan Geller, kellele kuulub Las Vegases asuv ketsimuuseum. Varasemalt oli netioksjonil müüdud kõige suurema summa eest Nike'i jooksujalatsid Moon Shoes, mille eest käidi välja 404 000 eurot.
Toimetaja: Liisi Alamaa